runetrust/blame-folketinget-dk huggingface dataset:
Bjarne Laustsen (S), 2011-04-27:
Synes ministeren, at det er forsvarligt og acceptabelt, at ambulanceberedskabet i Skagen er skåret ned i aften- og nattetimerne, således at en borger med hjertestop skulle vente i mindst 25 minutter på, at en ambulance nåede frem, og at den lange ventetid endte med at koste borgeren livet, fordi hjælpen befandt sig mere end 40 km væk?
Zenia Stampe (RV), 2018-02-01:
Vi er der, hvor vi gerne vil grave lidt mere ned i det konkrete forslag, fordi vi gerne lige vil se på, om der en en til en-sammenhæng mellem den bekendtgørelse, som vi jo udarbejdede i 2013, og det, som Sverige og de andre lande har gennemført, sådan at vi lægger os op ad det, som jo så er blevet tolereret indtil videre.
Anne Baastrup (SF), 2007-05-22:
Jeg har så selv som medlem af Folketingets Retsudvalg en bøn til flertallet: Hvornår begynder flertallet at finde ud af, at vi rent faktisk op gennem 1990'erne har fastsat en lang række principper og præciseret Folketingets forretningsorden på en sådan måde, at også mindretal skal kunne fungere i det her Ting?
Rasmus Nordqvist (ALT), 2016-03-03:
Vi ser i Danmark, at man stemte nej den 3. december, og der er stor debat i Storbritannien, så jeg frygter lidt, at den store debat for og imod måske lidt spænder ben for den debat, jeg gerne vil have, netop om, hvad det er, vi skal med EU, som ministeren selv var inde på.
Poul Nyrup Rasmussen (S), 2000-01-19:
Det, jeg synes vi skal gøre, er, at vi sætter os det mål, at vi fortsat har et sammenhængende samfund, hvor der gælder den hovedmålsætning, at mennesker, som er kommet hertil med en anden baggrund end de to spørgere, skal der også være plads til i det danske samfund på en god måde, ved at vi skaffer arbejde, og ved at deres børn også på en naturlig måde kommer ind i det danske samfund.
Lars Løkke Rasmussen (V), 2008-11-19:
Det er præcis også derfor, at jeg netop har haft et møde med KL's formand, Erik Fabrin, som jo sådan set bekræfter, at det er kommunernes ansvar at prioritere inden for deres anlægsbudget, sådan at man f.eks. har gode hygiejniske forhold på skoletoiletterne, og at inden for den ramme, der nu altså vokser med 1 mia. kr. næste år og yderligere 1 mia. kr. i 2010, skal de problemer håndteres.
Line Barfod (EL), 2009-05-18:
Det er jo meget inspireret af det besøg, Retsudvalget havde i Sverige, og der er flere ting, som vi kan se på og lære af dér, ligesom vi også, da vi for nogle år siden var i Canada, hørte om nogle ting, bl.a. at man får underretning om, hvad der sker i sagen, hvilket også er med her.
Erling Bonnesen (V), 2009-05-28:
Præcis derfor er det også, at vi bruger finansieringssystemet og Finansieringsudvalget til det, og der ved man jo også godt allerede nu, at der er lavet supplerende foreløbige regnestykker, som viser, at det jo ikke er hele billedet, der er kommet frem, det er ikke hele regnestykket.
Alex Vanopslagh (LA), 2022-03-30:
Ingeniørforeningen advarede allerede i september sidste år om, at vi kommer til at mangle 13.000 kandidater inden for ingeniører, teknik og it, altså de klassiske STEM-uddannelser, frem til år 2030, og for mindre end en måned siden modtog alle folketingsmedlemmer, inklusive ministeren, et brev fra Dansk Erhverv, fra Ingeniørforeningen, IDA, fra it-branchen og Foreningen af Rådgivende Ingeniører, hvor de advarede om, at de her udflytningsplaner ville forværre manglen på ingeniører.
Lene Espersen (KF), 2007-02-22:
Så det er simpelt hen en lettelse af arbejdsprocessen, og der synes jeg da det ville være ærgerligt, hvis vi ikke giver offentlige myndigheder de muligheder, der er for at effektivisere arbejdsprocessen og ad den vej både skabe bedre resultater og altså også lette deres arbejdsdag.
Poul Erik Christensen (RV), 2006-01-25:
Jeg er lidt ked af, at jeg ikke fik samme begunstigelse, idet jeg spurgte hr. John Dyrby, om han opfattede en bestemt skattetransaktion som værende et hul, nemlig det, at her op til årsskiftet har velhavende danskere, velhavende lønmodtagere – jeg tænker ikke på slagteriarbejder Jensen, men på tandlæge Petersen og direktør Nielsen – investeret for ca. 10 mia. kr. hovedsagelig i udenlandske ejendomme.
Astrid Krag (S), 2021-06-01:
Først og fremmest vil jeg takke stillerne af forespørgslen for lejligheden til at drøfte denne vigtige dagsorden, for der er ikke tvivl om, at overgangen til voksenlivet er en af livets vigtigste overgange; en overgang, som for alle unge indebærer store omvæltninger og nye udfordringer, men også nye muligheder.
Carina Christensen (KF), 2011-05-31:
Hvis der var et gran af sandhed i de annoncer, vi ser i alle byerne nu, om, at SF knokler for at bevare folkepensionen og efterlønnen, så burde SF vel også herinde knokle hver eneste vågne time for at skaffe 47 mia. kr., nemlig det, der mangler for at skaffe balance i de offentlige finanser i år 2020.
Rosa Lund (EL), 2012-11-30:
Men når jeg alligevel kommer med en kort bemærkning, er det, fordi jeg gerne vil spørge hr. Lars Barfoed: Hvis det her handlede om Enhedslistens vælgere, tror hr. Lars Barfoed så ikke, at vi i Enhedslisten var gået efter organisationer, hvor medlemmerne rent faktisk har stemmeret?
Kirsten Normann Andersen (SF), 2019-02-26:
Så hvis Dansk Folkeparti tænker, at det kunne være en idé, så kunne det måske danne grundlag for en fælles beretning om, hvad det er, vi ikke vil acceptere i forhold til sagsbehandling af borgere med handicap, men vel også for et fælles mål om, at borgere med handicap først og fremmest skal have den rigtige hjælp, hverken mere eller mindre.
Steen Gade (SF), 2014-02-25:
Når man så står i en situation, hvor de samme finansielle institutioner og banker, hvad det måtte være, er kommet i økonomiske vanskeligheder og skal løse dem – dem har de i høj grad fået løst, ved at staten er gået ind og har skaffet pengene midlertidigt, hvorefter de bliver betalt tilbage – skal man ikke skjule, at der i den situation jo også opstår det, at der bliver en mangel på muligheder for at låne ud til fornuftige lave renter.
Hans Kristian Skibby (UFG), 2022-05-11:
Der er nogle af dem, der ser ud til at stå sidst i køen i forhold til at få deres samlede erstatningssag behandlet, hvor man klart frygter, at det ikke er måneder, men år og dage, der skal gå, inden de får en økonomisk vished for, hvordan det egentlig går, og hvor de står rent erstatningsmæssigt – og det er jo i en situation, der bl.a. er frembragt af regeringens ulovlige beslutninger.
Per Ørum Jørgensen (KF), 2010-01-26:
Men er det fru Anne Grete Holmsgaards overbevisning, at hvis EU f.eks. havde lagt 30-procents-reduktions-kortet på bordet i Bella Center, ville Kina være blevet mere ambitiøs og progressiv i forhold til at nå et fælles resultat, eller at USA for den sags skyld ville være blevet mere progressiv i forhold til at nå et resultat?
Anders Samuelsen (LA), 2017-01-19:
Jeg vil takke for en rigtig god debat, som har det paradoks i sig, at vi har et Folketing, som egentlig utrolig gerne vil stå samlet om at få sendt et signal i den her alvorlige sag, den historisk tragiske begivenhed, som vi taler om, men man kan alligevel ikke rigtig få enderne til at nå sammen til sidst.
Kenneth Kristensen Berth (DF), 2016-12-01:
Jeg ser meget frem til at få fremlagt den aftale, som regeringen, den nuværende eller tidligere, har ligget og rodet med, så vi kan få en debat på et oplyst grundlag om det her – i stedet for alle de hypoteser og antagelser, og hvad ved jeg, som vi skal forholde os til i øjeblikket.
Else Winther Andersen (V), 1999-10-28:
Vi vurderer i dag, at der er så skrappe visitationsgrænser ude i kommunerne, at det er meget svært at lave en adfærdsregulering her, og hvis det hele så går op i administration, er det jo meget svært at se, at det gavner nogen, uden at vi rammer nogle i stedet for, og det kan jo ikke være meningen.
Irene Simonsen (V), 2006-05-18:
Det er også på gangene kommet mig for øre, at afghanerne beder, om de ikke kan få lidt flere afghanere hjem, fordi de faktisk har brug for at få dem hjem, og om ikke Danmark kan yde en ekstra indsats for, at der kommer flere hjem, også nogle af dem, der har et opholdsgrundlag her.
Jørgen Arbo-Bæhr (EL), 2005-06-03:
Konklusionen er altså, at Enhedslisten støtter alle de mange forslag, der ligger her, og med de positive udmeldinger, vi så under valgkampen, skulle man egentlig formode, at disse små forbedringer, specielt forbedringer af efterlønsordningen, vil få en let gang gennem Folketinget.
Dennis Flydtkjær (DF), 2014-11-27:
I dag er det jo sådan, at pensioner bliver beskattet i det land, hvor modtageren er hjemmehørende, men i og med at Færøerne har ændret deres lovgivning, så de ikke længere giver fradrag for indbetaling til pensionsordninger, men til gengæld heller ikke beskatter dem, når de bliver udbetalt, gør det jo, at vi står i den situation, at en dansk pension, som udbetales til en modtager på Færøerne, hverken bliver beskattet i Danmark eller på Færøerne.
Magnus Heunicke (S), 2021-01-27:
De danske sundhedsmyndigheder har været og er stadig i gang med at undersøge, i tæt dialog med danske virksomheder, om der findes danske virksomheder, hvor det overhovedet vil være realistisk at kunne tilbyde enten at producere hele vaccinen eller indgå som underleverandør i vaccineproduktionen for på den måde at tilbyde at hjælpe til med at få boostet produktionen, og jo hurtigere, jo bedre.
Keld Albrechtsen (EL), 2003-01-15:
Når man på baggrund af en svækket offentlig kontrol alligevel må konstatere, at der er problemer i hvert fald i 2 pct. af tilfældene - det er jo nok til, at mange mennesker kan blive ganske alvorligt syge - så synes jeg, at ministeren arbejder med et sænket ambitionsniveau hele tiden. Ministeren hævdede for lidt siden, at der ikke skete en reduktion af kontrollen i år.
Søren Søndergaard (EL), 2019-03-26:
Det lovforslag, vi behandler, bygger på et analysearbejde, som mundede ud i en række anbefalinger, og vi kan se, at høringssvarene i forbindelse med lovudkastet stort set alle sammen er positive, og Enhedslisten går derfor også til det fortsatte udvalgsarbejde med en positiv indstilling.
Henning Gjellerod (S), 1999-04-06:
Det er jo rigtigt, som hr. Peter Duetoft siger, at Europarådet ikke har økonomisk magt, men der foregår i Europarådet via dets komité for økonomisk udvikling økonomiske debatter inden for det paneuropæiske område af meget, meget stor værdi, og det er jo sådan, at den økonomiske komité, som fru Helle Degn er formand for, har den parlamentariske kontrol med OECD i Paris og med EBRD i London.
Lene Espersen (KF), 2006-04-19:
Det, der er nyt efter dommen, er alene, at der inden for rammerne af det overstatslige samarbejde efter EF-traktaten, det såkaldte søjle I-samarbejde, er hjemmel til at fastsætte bestemmelser, der relaterer sig til medlemsstaternes strafferet på områder, som i øvrigt kan reguleres inden for rammerne af søjle I, som f.eks. miljøområdet.
Maria Reumert Gjerding (EL), 2018-03-16:
Kan ordføreren ikke se, at der kan være et problem i forhold til det mål, vi skal nå, og som vi er forpligtet af internationale regler og af EU til at nå, når vi så i den her situation – den nye situation, som ingen her er skyldig i – vedtager et lovforslag, der øger forureningen i vores havområder?
Peter Skaarup (DF), 2004-04-16:
Og der er en bekymring, en frygt for, at den styringsgruppe, som hidtil har skullet stå for noget af det samme, som en fond skulle stå for, altså at holde styr på lov og ret på Christiania, f.eks. med bekæmpelse af hashhandel, ikke vil fungere, og at den fondsmodel hurtigt vil betyde, at nogle aktive christianitter i samarbejde med Københavns Kommune, hvor der er et flertal, der måske vil beskytte nogle af de christianitter, vil kunne køre tingene, som det hele tiden har været tilfældet, og det kan vi ikke have nogen interesse i.
Elisabeth Arnold (RV), 1998-10-20:
Det er jo på sin vis en udløber af sagen om taxakørsel, hvor det viste sig, at kravet om dansk indfødsret i virkeligheden var en ingrediens i mange bestemmelser og mange love, som vi egentlig ikke fandt var ganske tidssvarende, og vi hilser det derfor velkommen, at der nu bliver ryddet op på dette her område.
Holger K. Nielsen (SF), 2005-06-14:
Men stadig væk vil jeg også godt have en melding fra både Dansk Folkeparti og regeringspartierne om, hvorvidt man er villig til under alle omstændigheder at se på det her spørgsmål, efter at lovforslaget er vedtaget, ligegyldigt, hvordan det nu ender ved den endelige vedtagelse, se på hele maksimalprissystemet, på hele udviklingen på andelsboligområdet i relation til det og også på grundlovsspørgsmålet i den sammenhæng.
Alex Vanopslagh (LA), 2020-06-22:
Jeg har foreslået, at man kunne suspendere bureaukratiet et år frem i sundhedssektoren og se, om man kunne spare nogle penge på den måde og frigøre nogle flere ressourcer, og der oplever jeg faktisk en socialdemokratisk regering, der oprigtigt bekymrer sig for, hvordan man sikrer mere frihed til de offentligt ansatte, og jeg glæder mig til den nærhedsreform, der kommer.
Margrethe Vestager (RV), 2002-03-15:
I lovforslagets bemærkninger hedder det om den balance, politiske afvejning, man forsøger at varetage, at det vedrører hensynet til familiens muligheder for selv at passe deres børn og hensynet til at begrænse de negative effekter på arbejdsudbud, ligestilling, integration og kommunernes økonomi.
Frank Aaen (EL), 2005-11-08:
Godt nok friholder vi 8 pct., men samtidig med en utilstrækkelig reduktion af landbrugsstøtten afkræver vi ulandene en række indrømmelser, herunder yderligere liberaliseringer, så de stærke multinationale koncerner kan sikre sig nye markeder i de fattige lande.
Jan Trøjborg (S), 2001-04-24:
Vedrørende spørgsmålet om danske efterretningsmyndigheders samarbejde med USA og Storbritannien om aflytning kan jeg oplyse følgende: Forsvarets Efterretningstjenestes opgave er at indsamle, bearbejde og formidle information om forhold i udlandet af betydning for Danmarks sikkerhed, herunder for de danske enheder m.v. i udlandet. Forsvarets Efterretningstjenestes efterretningsmæssige virksomhed er begrundet af, at Forsvarets Efterretningstjenestes størrelse og kapacitet på forskellige områder er afhængig af samarbejde med andre landes efterretningstjenester.
Jacob Jensen (V), 2023-03-16:
Der er f.eks. regler om overvågning med hensyn til covid-19 i hver besætning, hvilket indebærer, at 60 mink skal testes hver uge, og desuden skal 60 mink testes for covid-19 ved flytning af mink til anden virksomhed eller ved indførsel af mink fra andre lande.
Torsten Schack Pedersen (V), 2014-12-04:
For der er ingen tvivl om, at dansk turisme er en vigtig vækstmotor for Danmark, som kan trække nye arbejdspladser til og sikre øget omsætning rundtomkring i landet, og der er altså brug for, at man fra Folketingets side er med til at understøtte de vilkår, som erhvervet har, og at man giver det en hjælpende hånd.
Brian Mikkelsen (KF), 2002-04-11:
Derfor er vi i fuld gang med at udvikle en ny struktur for kunststøttens råd og nævn, en struktur, som skal sikre forenkling, gennemskuelighed og fleksibilitet. Vi arbejder med en revision af teaterabonnementsordningen; vi arbejder med principperne for biblioteksafgiften; vi arbejder med en ændring af loven om ophavsret som følge af EF-direktivet om ophavsret i informationssamfundet, og vi arbejder med at forny og styrke de kunstneriske uddannelser gennem en flerårig aftale.
Peter Skaarup (DF), 2008-12-19:
Vores holdning om, at tuneseren skal udvises, kan tolkes ét sted hen, og det er, at vi har meget stor tillid til Politiets Efterretningstjeneste og meget stor tillid til, at hvis de mener, at en person skal administrativt udvises, fordi han er farlig, så skal man gøre det.
Morten Messerschmidt (DF), 2021-04-28:
Jeg foreslår her konkret, at vi siger, at vi kun følger domme – i virkeligheden synes jeg jo bare, at vi skulle ud af skidtet – som har været prøvet ved Storkammeret, hvor det trods alt er en noget mere seriøs behandling, end jeg tror det har været, for det er en ren papirprøvelse, der er foregået i den her sag, nemlig en skriftlig fremlæggelse.
Morten Dahlin (V), 2023-01-19:
Også tak for det, jeg opfatter som et helhjertet forsvar for rigsfællesskabet, det helt unikke samarbejde, som jo er enestående, og som i en tid, hvor der er konflikter rundtomkring, viser, hvordan tre lande kan indgå i et ligeværdigt samarbejde om at skabe og udvikle det historiske fællesskab, som vi alle er en del af.
Finn Sørensen (EL), 2013-05-21:
Så jeg vil bare til allersidst sige, at de her skræmmescenarier med, at det vil åbne for et eldorado for de kommuner, der gerne vil drive rovdrift på bilisterne i form af langt højere parkeringsafgifter, tror jeg alle godt ved ingen gang på jorden har, for det er der ikke nogen kommuner der slipper godt af sted med.
Kamal Qureshi (SF), 2005-05-12:
Jeg tror også, at fru Anne-Marie Meldgaard hørte om det, da vi var i Canada, altså at man har haft meget gode erfaringer med de her metoder i Canada, og at de også har været med til at få en stor del af udlændingene i arbejde, fordi de derved får skabt nogle lokale kontakter, som så kan åbne nogle døre til arbejdsmarkedet.
Helge Sander (V), 2002-04-16:
Heller ikke her ville Dansk Folkepartis forslag give den ønskede effekt, og det er svært at forestille sig, at man skulle binde folk i, hvad der i virkeligheden svarer til 15 år ud i fremtiden. Samtidig kunne man frygte, at Dansk Folkepartis forslag ville skræmme nogle danske studerende væk.
Inger Støjberg (V), 2010-05-26:
Med hensyn til ufaglærtes muligheder for at få en videregående uddannelse, også en længere videregående uddannelse, er mulighederne faktisk, vil jeg sige, exceptionelt gode, fordi det jo netop er sådan, at mennesker, der ikke har en uddannelse i forvejen, eller mennesker, der har en forældet uddannelse, er dem, der præcis er blevet opprioriteret, når det gælder uddannelse, netop med henblik på at komme videre på arbejdsmarkedet.
Jann Sjursen (KRF), 2003-02-06:
Jeg er meget enig i det, hr. Claus Larsen-Jensen lige har sagt, og jeg synes, det er en vigtig pointe, som også fremgår af vores bemærkninger til vores beslutningsforslag, og som hr. Villy Søvndal i øvrigt også har læst, hvad vi kunne høre af hans ordførertale, nemlig at hvert enkelt medlemsland selvfølgelig selv skal kunne tage stilling til, om man vil deltage i de militære aktioner.
Jacob Buksti (S), 1998-10-08:
Men jeg vil da bare sige til dem, som har interesseret sig for betalingsbalancen og uoverensstemmelsen mellem Økonomiministeriets og Danmarks Statistiks skøn, at man skal bare være klar over, at det jo ikke er en justering fra Danmarks Statistiks side, som er større end den, der er sket fra Økonomiministeriets.
Marianne Jelved (RV), 2010-05-20:
Men L 187 kommer jo til at lide af en meget, meget markant uheldig beslutning, nemlig at den 3-års-regel, der gælder, for at udlændinge kan få valgret og være valgbare ved kommunale og regionale valg, bliver ændret til en 4-års-regel for borgere, der kommer fra andre end de nordiske lande og EU-medlemslandene.
Søren Egge Rasmussen (EL), 2015-10-22:
Men her er der altså tale om nogle forskningsmidler, hvor man har aktører i Danmark, som er inden for energiteknologi, og som ser, hvor der er behov for lidt støtte til at videreudvikle løsninger, som kan gennemføres i Danmark, og som kan være en del af den energiteknologi, som er en væsentlig del af vores eksport på 70 mia. kr.
Per Clausen (EL), 2011-03-23:
Det, jeg sagde, var måske mere det, som det europæiske LO siger, nemlig at hele formålet med konkurrenceevnepagten, de økonomiske opstramninger, der er kommet i EU, og det Europæiske Semester har været at gennemføre en politik, hvor der kommer pres på lønningerne, pres på den offentlige velfærd og øget arbejdsløshed i et forsøg på også ad den vej at presse lønningerne.
Mai Villadsen (EL), 2020-05-14:
Jeg må indrømme, at jeg godt nok fik morgenkaffen galt i halsen, da jeg en dag for ikke så længe siden kunne læse en overskrift i Jyllands-Posten, hvor der stod, at DF vil skrue ned for klimaambitionen i ly af coronakrisen, og at man nu vil gå fra de 70 pct. til 60.
Lone Loklindt (RV), 2014-11-21:
I forhold til det, ordføreren sagde om hensynet til udenlandske dimittenders nu manglende mulighed for at kunne få dagpenge, vil jeg spørge, om det ikke er en mærkelig logik, at virksomheder skulle kunne dokumentere, at de har brug for at ansætte udenlandske dimittender, snarere end at man skal kunne få dagpenge.
Villy Søvndal (SF), 2003-10-22:
Mit spørgsmål i dag drejer sig om, at Ekstra Bladet den 16. juni har søgt aktindsigt om to ting, både om statsministerens besøg i Washington, hvor statsministeren var ovre at besøge sin ven, Bush m.fl., og også aktindsigt i selve krigsgrundlaget. Der vil jeg spørge, om det efter statsministerens opfattelse virkelig er i overensstemmelse
Majbrit Berlau (EL), 2006-04-26:
Jeg vil sige, at jeg altid synes, det er spændende at diskutere den danske folkeskole, og jeg synes, at vi i betragtning af de ændringer, der foregår i den danske folkeskole, har haft alt for lidt mulighed for at diskutere, hvad det er, der skal ske.
Kamal Qureshi (SF), 2004-12-08:
Mine spørgsmål vil prøve at koncentrere sig om at få statsministeren til at fortælle om sine synspunkter, hvad angår den her meget store gruppe af personer, som har modtaget kontanthjælp i lang tid, og her taler vi om mere end 4 år, og som er så belastede af enten misbrug eller sindslidelser eller hjemløshed, nedslidning eller anden social omstændighed, at de rent faktisk ikke er i stand til at komme i arbejde.
Kristian Thulesen Dahl (DF), 2000-01-25:
Jeg lagde mærke til, at fru Birthe Rønn Hornbech tog ordet straks efter fru Pia Kjærsgaards ordførertale og sagde, at der var én årsag til, at Venstre ikke kunne stemme for det forslag til vedtagelse, nemlig punktet om nedsættelse af den kriminelle lavalder, som Venstre altså ønsker at fastholde på det nuværende niveau.
Per Clausen (EL), 2006-05-30:
Vi mener også, og det hænger jo selvfølgelig, som også andre har været inde på her i debatten, sammen med den økonomi, som er i sygehusvæsenet og vil kunne være i regionerne fremover, at der er en risiko for, at man vil benytte sig af ambulant tvang i stedet for at sammensætte de rette og også dyrere forløb i forbindelse med enkeltpersoner eller i forbindelse med den generelle vej, hvor der skal satses på en mere nuanceret behandling, oprettelse af opsøgende teams, flere døgnåbne akuttilbud osv.
Lis Greibe (S), 1999-03-25:
Disse kan Socialdemokratiet tilslutte sig, og jeg vil blot tilføje, at vi finder Enhedslistens lovforslag meget sympatisk, men at vi mener, at skytset rettes forkert. Man kunne fristes til at tolke dagens lovforslag som en luftning af Enhedslistens holdning til EU.
Merete Riisager (LA), 2012-04-27:
Og når nu der er et ønske derude om at oprette udskolingsskoler, som jo selvfølgelig også er en reaktion på, at man i folkeskolerne også arbejder med udskolingsskoler, ville det så ikke være godt, at Socialdemokratiet anerkendte det engagement, der er ude i landet?
Simon Emil Ammitzbøll (RV), 2007-02-23:
Jeg synes faktisk, at ordføreren burde gribe den bold, som Det Radikale Venstre og Socialdemokraterne har kastet, nemlig at man kunne gå ind og se på, om det kunne være valgfrit for både donorerne og familierne i stedet for at have den her sporløsromantik, med hensyn til at alle skal have ret til at kende deres ophav også fra sæddonation.
Sophie Hæstorp Andersen (S), 2026-01-08:
Det bliver jo en meget lang snak omkring et lovforslag, vi tidligere har behandlet i Folketinget, men det korte er jo, at de ressourcer, som socialtilsynet har, dels er til det årlige økonomiske tilsyn, som de har ønsket sig flere redskaber og værktøjer til, dels til det faglige tilsyn.
Helle Thorning-Schmidt (S), 2007-11-29:
Derfor kunne jeg godt tænke mig at dvæle lidt ved, hvordan vi egentlig forstår det gode samarbejde, også fordi jeg efter debatten i dag kan blive lidt i tvivl om, om alle er helt med på, hvad der egentlig skal til for at få det brede, gode samarbejde hen over midten.